  Майя Бывальцева Глазкарысь 17 номеро шор ёзо школалы удмурт автономиез огезлэсь кылдытӥсьлэсь, РСФСР-ысь мерлыко юрттэт сётонъя калык комиссарлэсь Иосиф Наговицынлэсь нимзэ сётозы. 14-тӥ пӧсьтолэзе дышетсконниын солы сӥзем мер кылзонъёс ортчизы. Со сярысь Удмуртиысь йӧскалык политикая министерстволэн пресс-службаез ивортэ. Школалы Наговицынлэсь нимзэ сётон ужпумез 23-тӥ инвожое «Удмурт Кенеш» огазеяськонлэн улосвыл тӧроен Александр Бречаловен пумиськонэз дыръя ӝутӥзы. Тодэ вайытом, Удмуртилэн кунлыкезлы 100 ар тырмон аре 17 номеро школаын 1А но 2А классысь пиналъёс удмурт кылэз дышетыны кутскозы. Котькуд ар удмурт кылэз анай кылэз сямен дышетонъя одӥг класс ватсаськоз. Со сяна, 3-5 классъёсын дышетскисьёс понна факультатив радъялозы.  Тегъёс: Дышетон Удмуртия Глазкар школаос тодынвозён 100ар  